  Анжелика Тихонова корреспондент 9-тӥ гудырикошконлы Удмуртиын коронавирусэн черлан 205 выль учыръёсты шараязы. Висьыны усемъёс пӧлын 37 пиналъёс но 65 арессэс ортчем 42 арлыдоос. Со сярысь элькунысь оперативной штаб ивортӥз. Диагноззы Ижкарын 71 улӥсьёслэн, Ува ёросын – 22, Можгаын – 16, Воткаын – 12, Глазкарын, Сарапулын но Можга ёросын – быдэн 10, Вавож, Якшур-Бӧдья ёросъёсын – быдэн сизьым, Сарапул ёросын – вить, Алнаш, Дэри, Пичи Пурга, Юкаменск ёросъёсын – быдэн ньыль, Кизнер, Сюмси, Шаркан ёросъёсын – быдэн куинь, Вотка, Глаз, Камбарка ёросъёсын – быдэн кык, Балезино, Кез, Кияса, Сьӧлта ёросъёсын – быдэн одӥг. 122 адями висёнэз вормиз. Укмыс мурт кулӥз. Кышномуртъёслы 43, 53, 57, 62, 80, 85, 86 арес вал, воргоронъёслы – 64, 65 арес Туннэ нуналлы Удмуртиын коронавирусэн 41 сюрс 745 черлан учыр лабораториосын зэматэмын. 34 сюрс 203 адями йӧназ. 1 сюрс 289 мурт улонысь кошкиз. Али 77-езлэн висисьёслэн тазалыксы секыт. Берло нуналскын элькунын коронавирус инфекцилы 5 сюрс 485 эскеронъёс ортчытӥзы. 9-тӥ гудырикошконлы Удмуртиын 312 сюрс 495 адями коронавируслэсь прививка пуктӥз, со пӧлысь 224 сюрс 242-ез кыкетӥ люкетсэ басьтӥзы. Тегъёс: Тазалык Ижкар Удмуртия коронавирус  